b'\n_START_ARTICLE_\nZack Taylor\n_START_SECTION_\nMighty Morphin Power Rangers\n_START_PARAGRAPH_\nKun viisas ja hyv\xc3\xa4ntahtoinen tiet\xc3\xa4j\xc3\xa4 Zordon havaitsi vuosituhansia sitten vangitsemansa avaruusnoita Rita Repulsan karanneen h\xc3\xa4n valitsi Zackin yhdess\xc3\xa4 Kimberly Hartin, Jason Lee Scottin, Billy Cranstonin ja Trini Kwanin kanssa suojelemaan maailmaa. Zordon antoi viisikolle voimakolikot, joiden avulla he pystyiv\xc3\xa4t muuttumaan Power Rangereiksi. Zordon antoi heille my\xc3\xb6s Dinozordit, jotka yhdist\xc3\xa4m\xc3\xa4ll\xc3\xa4 he pystyiv\xc3\xa4t muodostamaan Megazordin ja taistelemaan sen avulla Ritan suurentamia hirvi\xc3\xb6it\xc3\xa4 vastaan. Zackist\xc3\xa4 tuli Musta Power Ranger, joka sai ohjattavakseen Mastodontti Dinozordin. H\xc3\xa4nen henkil\xc3\xb6kohtainen aseensa oli voimakirves. Toisella tuotantokaudella rangereiden siirrytty\xc3\xa4 k\xc3\xa4ytt\xc3\xa4m\xc3\xa4\xc3\xa4n Thunderzordeja Dinozordien sijasta Zack sai uudeksi zordikseen Lion Thunderzordin._NEWLINE_Zack oli my\xc3\xb6s ensimm\xc3\xa4inen afroamerikkalainen Power Ranger. H\xc3\xa4ness\xc3\xa4 yhdistyiv\xc3\xa4t taito, voima ja ketteryys. Zack oli energinen, karismaattinen ja hauska nuori mies, joka nautti urheilemisesta. Tanssi oli erityisesti l\xc3\xa4hell\xc3\xa4 h\xc3\xa4nen syd\xc3\xa4nt\xc3\xa4\xc3\xa4n, mutta h\xc3\xa4n pelasi v\xc3\xa4lill\xc3\xa4 yst\xc3\xa4viens\xc3\xa4 kanssa my\xc3\xb6s esimerkiksi lentopalloa, koripalloa, amerikkalaisesta jalkapalloa ja k\xc3\xa4vi sukeltamassa. Zack oli ihastunut samalla luokalla olleeseen tytt\xc3\xb6\xc3\xb6n Angelaan, johon h\xc3\xa4n yritti usein tehd\xc3\xa4 vaikutuksen . Zack oli yleens\xc3\xa4 luottavainen ja pyrki ajattelemaan positiivisesti. Zack oli luovuttaa vain kun h\xc3\xa4n luuli yst\xc3\xa4viens\xc3\xa4 unohtaneen h\xc3\xa4nen syntym\xc3\xa4p\xc3\xa4iv\xc3\xa4ns\xc3\xa4; kun vihre\xc3\xa4 ranger katkaisi yhteyden Zordoniin, tartutti viruksen Alpha 5:een, tuhosi komentokeskuksen tietokoneet ja tunkeutui viel\xc3\xa4 Megazordin ohjaamoon; kun Rita vei loitsulla rangereiden itseluottamuksen ja kun Lord Zedd otti haltuunsa ja j\xc3\xa4\xc3\xa4dytti Pirantishead nimisen hirvi\xc3\xb6ns\xc3\xa4 avulla heid\xc3\xa4n Dinozordinsa. Vaikka Zackill\xc3\xa4 oli hyv\xc3\xa4 itseluottamus h\xc3\xa4n pelk\xc3\xa4si k\xc3\xa4\xc3\xa4rmeit\xc3\xa4 ja hy\xc3\xb6nteisi\xc3\xa4, erityisesti h\xc3\xa4m\xc3\xa4h\xc3\xa4kkej\xc3\xa4. Tosin kerran pidetty\xc3\xa4\xc3\xa4n taikaesityst\xc3\xa4 lapsiryhm\xc3\xa4lle h\xc3\xa4n pelotti kahdella valek\xc3\xa4\xc3\xa4rmeell\xc3\xa4 Bulkin ja Skullin pois h\xc3\xa4iritsem\xc3\xa4st\xc3\xa4. Zackin pelko k\xc3\xa4\xc3\xa4rmeit\xc3\xa4 kohtaan oli luultavasti laantunut ajan my\xc3\xb6t\xc3\xa4. Syyn\xc3\xa4 saattoi olla harhasaarella Ritan h\xc3\xa4nelle aiheuttama n\xc3\xa4ky, jossa Zackin k\xc3\xa4\xc3\xa4rmekammoa testattiin._NEWLINE_Zack piti taistelulajeista yht\xc3\xa4 paljon kuin tanssimisesta ja h\xc3\xa4n oli luonut oman taistelutyylin nimelt\xc3\xa4 Hip-Hop-Kido. Se yhdisteli tanssimaisia liikkeit\xc3\xa4 nopeiden ja voimakkaiden iskujen kanssa. Taistelutyyli muistutti hyvin paljon capoeiraa tai Daniel O\' Neilli\xc3\xa4 elokuvassa Bangkok Adrenaline. Tekniikka teki Zackist\xc3\xa4 vahvan vastustajan. Zack oli my\xc3\xb6s kekseli\xc3\xa4s. Muutaman kerran h\xc3\xa4nen ideansa johtivat voittoon vihollisista, kuten Knasty Knightia vastaan sen onnistuttua k\xc3\xa4rist\xc3\xa4m\xc3\xa4\xc3\xa4n heid\xc3\xa4n aseensa. Tommy Oliverin liitytty\xc3\xa4 rangereihin h\xc3\xa4nest\xc3\xa4 ja Zackist\xc3\xa4 tuli l\xc3\xa4heiset yst\xc3\xa4v\xc3\xa4t heid\xc3\xa4n yhteisten kiinnostusten kohteidensa ansiosta. Zack antoi Tommylle my\xc3\xb6s neuvoja, kun Tommy oli hermostunut ja halusi luoda romanttisen suhteen Kimberlyyn. Ennen Tommyn liittymist\xc3\xa4 (tai kun h\xc3\xa4n ei ollut paikalla nuorisokeskuksella) Zack usein harjoitteli Jasonin kanssa karatea. Tommy ja Zack harjoittelivat usein my\xc3\xb6s yhdess\xc3\xa4. Vaikka Tommy p\xc3\xa4\xc3\xa4tti antaa vihre\xc3\xa4n rangerin voimansa Jasonille Ritan vihre\xc3\xa4n kynttil\xc3\xa4n palettua loppuun, oli Zack Jasonin lis\xc3\xa4ksi ainoa, joka p\xc3\xa4\xc3\xa4si k\xc3\xa4ytt\xc3\xa4m\xc3\xa4\xc3\xa4n vihre\xc3\xa4n rangerin lohik\xc3\xa4\xc3\xa4rmekilpe\xc3\xa4. Se tapahtui Zackin ja Tommyn taisteltua kahdestaan Oysterizer nimist\xc3\xa4 hirvi\xc3\xb6t\xc3\xa4 vastaan._NEWLINE_Zackin vanhemmat n\xc3\xa4htiin ensimm\xc3\xa4isell\xc3\xa4 tuotantokaudella Angel Groven lukion vanhempainillassa. Toisella tuotantokaudella esiteltiin Zackin serkku Curtis, joka n\xc3\xa4ytt\xc3\xa4ytyi sarjassa kauden puoleen v\xc3\xa4liin asti. Curtis oli hyvin samanlainen Zackin kanssa. Molemmat olivat hyvi\xc3\xa4 puhumaan, pitiv\xc3\xa4t tanssimisesta ja musiikista. Curtis yst\xc3\xa4vystyi Trinin ihastuksen Richien kanssa. Kaksikko taisteli rullaluistellessaan kerran jopa savisotureita vastaan._NEWLINE_Kun Walter Jones (Zack), Austin St. John (Jason) ja Thuy Trang (Trini) j\xc3\xa4ttiv\xc3\xa4t sarjan toisen tuotantokauden puoliv\xc3\xa4liss\xc3\xa4 sopimuskiistojen takia heid\xc3\xa4n hahmonsa kirjoitettiin ulos sarjasta. Zack, Jason ja Trini valittiin osallistumaan Sveitsiss\xc3\xa4 j\xc3\xa4rjestett\xc3\xa4v\xc3\xa4\xc3\xa4n maailmanrauhankokoukseen ja heid\xc3\xa4n voimansa siirrettiin kolmelle uudelle teinille. Zackin voimat siirrettiin Adam Parkille. Ei tiedet\xc3\xa4 mit\xc3\xa4 Zack teki maailmanrauhankokouksen j\xc3\xa4lkeen, vaikka Jason palasi my\xc3\xb6hemmin sarjassa Power Rangers Zeo, elokuvassa Power Rangers turbovaihteella ja sarjan kymmenvuotista taivalta juhlineessa Power Rangers Wild Forcen jaksossa "Forever Red". Zackin n\xc3\xa4yttelij\xc3\xa4 Walter Jones toimi tosin hirvi\xc3\xb6iden \xc3\xa4\xc3\xa4nin\xc3\xa4yttelij\xc3\xa4n\xc3\xa4 parissa Power Rangers Lost Galaxyn ja Power Rangers Wild Forcen jaksossa.'